לוינשטין נכסים

לוינשטין נכסים בע"מ (לשעבר: משולם לוינשטיין מבנים (1986) בע"מ) המוכרת בשם המותג לוינשטין היא חברה ציבורית ישראלית שמניותיה נסחרות בבורסה לניירות ערך בתל אביב, ועוסקת בנדל"ן מניב למסחר ומשרדים.

היסטוריה
משולם לוינשטיין מבנים הוקמה בשנת 1986 כחברה פרטית כאשר מלוא מניותיה מוחזקות על ידי חברת האם "משולם לוינשטין הנדסה וקבלנות".
בפברואר 2010 שם החברה שונה ל"לוינשטין נכסים".
במאי 2010 החברה הונפקה בבורסה לניירות ערך בתל אביב, לאחר שבוצע הליך ארגון מחדש בחברת האם שלה.

ב-15 בינואר 2017 רכשה החברה את מלוא הזכויות בפרויקט "לב הסיטי" שבבאר שבע תמורת כ-62 מיליון שקל. ב-24 בינואר 2017 רכשה מידי חברת אמות כ-50% מפרויקט "ראשון סנטר" שבראשון לציון תמורת כ-16.4 מיליון שקל, וביולי 2017 מכרה את אחזקתה זו תמורת 37 מיליון שקל.
במאי 2017 רכשה לוינשטין נכסים מגרש הממוקם בסמוך לתחנת הרכבת של האוניברסיטה בבאר שבע תמורת כ-46 מיליון שקל.

נכון לשנת 2019 מנכ"ל החברה הוא שאול לוטן ויושב ראש דירקטוריון החברה הוא אליעזר אלקון. משרדי החברה שוכנים במגדל לוינשטיין שבתל אביב.

תחומי פעילות
 החזקה וניהול מגדל לוינשטיין, אשר משמש למשרדים
 נדל"ן מניב להשקעה

בעלי עניין
בעלת השליטה בחברה היא חברת לוינשטיין הנדסה אשר מחזיקה כ-69.79% ממניות החברה.

קישורים חיצוניים

הערות שוליים

חברות הנסחרות בבורסה לניירות ערך בתל אביב
חברות נדל"ן ובנייה ישראליות
תל אביב-יפו: חברות
ישראל: חברות שהוקמו ב-1986